CELEX: 32017R0238
Language: lt
Date: 2017-02-10 00:00:00
Title: 2017 m. vasario 10 d. Komisijos reglamentas (ES) 2017/238, kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių VI priedas

11.2.2017   
            
            
               LT
            
            
               Europos Sąjungos oficialusis leidinys
            
            
               L 36/37
            
         KOMISIJOS REGLAMENTAS (ES) 2017/238
   2017 m. vasario 10 d.
   kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių VI priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Europos Parlamento ir Tarybos reglamentą (EB) Nr. 1223/2009 dėl kosmetikos gaminių (1), ypač į jo 31 straipsnio 1 dalį,
   kadangi:
   
               (1)
            
            
               Vartotojų saugos mokslinis komitetas (VSMK) savo 2008 m. gruodžio 16 d. nuomonėje (2) padarė išvadą, kad kaip UV filtrą naudojant gaminius, kuriuose benzofenono-3 koncentracija neviršija 6 % apsaugos nuo saulės kosmetikos gaminiuose ir 0,5 % masės visų tipų kosmetikos gaminiuose, siekiant apsaugoti sudėtį, pavojaus žmonių sveikatai nekyla, išskyrus kontaktinę alergiją ir fotoalergijos galimybę;
            
         
               (2)
            
            
               todėl dabartinė didžiausia 10 % masės benzofenono-3 koncentracija kosmetikos gaminiuose, naudojamuose kaip UV filtras, turėtų būti sumažinta iki 6 % masės;
            
         
               (3)
            
            
               todėl Reglamentas (EB) Nr. 1223/2009 turėtų būti atitinkamai iš dalies pakeistas;
            
         
               (4)
            
            
               naujos didžiausios koncentracijos taikymas turėtų būti atidėtas, kad pramonė galėtų atlikti reikiamus gaminių sudėties pakeitimus. Visų pirma įmonėms turėtų būti suteiktas šešių mėnesių nuo šio reglamento įsigaliojimo dienos laikotarpis imtis reikiamų priemonių, kad galėtų pateikti rinkai reikalavimus atitinkančius gaminius ir pašalinti iš rinkos gaminius, kurie neatitinka naujos didžiausios koncentracijos;
            
         
               (5)
            
            
               šiame reglamente nustatytos priemonės atitinka Kosmetikos gaminių nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1223/2009 VI priedas iš dalies keičiamas pagal šio reglamento priedą.
   2 straipsnis
   Šis reglamentas taikomas nuo 2017 m. rugsėjo 3 d.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 10 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 342, 2009 12 22, p. 59.
   
      (2)  SCCP 1201/08.
   
      PRIEDAS
      Reglamento (EB) Nr. 1223/2009 VI priedo 4 įrašas pakeičiamas taip:
      
         
                     Eilės numeris
                  
                  
                     Medžiagos identifikavimas
                  
                  
                     Sąlygos
                  
                  
                     Naudojimo sąlygos ir įspėjimų formuluotė
                  
               
                     Cheminis pavadinimas (INN/XAN)
                  
                  
                     Bendrųjų ingredientų glosarijaus pavadinimas
                  
                  
                     CAS numeris
                  
                  
                     EB numeris
                  
                  
                     Gaminio rūšis, kūno dalys
                  
                  
                     Didžiausia koncentracija gatavame preparate
                  
                  
                     Kita
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „4
                  
                  
                     2-hidroksi-4-metoksibenzofenonas/Oksibenzonas
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Ne daugiau kaip 0,5 %, siekiant apsaugoti gaminio sudėtį
                  
                  
                     Sudėtyje yra benzofenono-3 (1)“